Yewweḍ-d wass n unekcum ɣer uɣerbez, Cabḥa tekker tasebḥit zik akken ad d tesker mmi-s ‘Amaziɣ’. Cabḥa tessakid mmi-s teccucef-as, thegga-as iselsa ijdiden ara yels ɣer uɣerbez i tikelt tamezwarut, ‘Meryama’ xalti-s n Ḥemmu tusa-d zik akken ad t-wali Amaziɣ mi ara iruh ad iɣer. Ḥemmu yella yettrağu mmi-s di berra ha-t-a yeḥbes-d yiwen ɣur-s d amencuf, ḥekun-d fell-as yeɣra d ayen kan, maca ur yufi ara axeddim si lḥif n tmurt-agi yedarwec. Syin Ḥemmu yekcem yessawal i mmi-s akken ad ruḥen ɣer uɣerbez yerna ssawalen-as yemdukkal-is Ʃmer, Farid, Karim n Feruğa, maεna baba-s yettkel-it ɣer yiwen umi qqaren ‘ Ʃli’ iweṣat. Ʃli yemla-as tazeqa anda ara iɣer yerna iweṣṣa-t ma win t-yewwḍen ad as-yini.